जयपुर. जल महल के सामने शुक्रवार सुबह एक तेज रफ्तार कार की टक्कर से बाइक सवार दो युवक घायल हो गए। टक्कर मारने के बाद चालक कार लेकर मौके से भाग गया। घायल युवकों को एसएमएस हॉस्पिटल में भर्ती करवाया, जहां पर इलाज के दौरान शांति नगर सोढ़ाला के राज पूनियां (17) की मौत हो गई।
पोस्टमार्टम करवाकर शव परिजनों को सुपुर्द कर दिया। जानकारी के अनुसार राज अपने दोस्त लोकेश के साथ सुबह घूमने गया था। जलमहल के सामने एक तेज रफ्तार कार ने टक्कर मार दी।
अज्ञात वाहन की टक्कर से युवक की मौत
मानसरोवर इलाके में कांटा पुलिया पर शुक्रवार रात 9:30 बजे सड़क दुर्घटना में बाइक सवार दो युवक घायल हो गये। हादसे के बाद चालक मौके से वाहन लेकर मौके से भाग गया। घटना की सूचना मिलने पर मौके पर पहुंची पुलिस ने घायलों को जयपुरिया हॉस्पिटल में पहुंचाया, जहां पर इलाज के दौरान हरिजन बस्ती सांगानेर निवासी राजू (30) की मौत हो गई।
जानकारी के अनुसार राजू मानसरोवर इलाके में किसी फैक्ट्री में प्राइवेट काम करता था। रात को बाइक से अपने साथी के साथ घर लौट रहे थे। इस दौरान कांटा पुलिया पर पीछे से किसी अज्ञात वाहन ने टक्कर मार दी। पुलिस रिपोर्ट दर्ज करके टक्कर मारने वाले वाहन की तलाश में जुटी।
hin_Deva hin_Deva hin_Deva hin_Deva hin_Deva